b"\n_START_ARTICLE_\nBenissuera\n_START_SECTION_\nGeografia\n_START_PARAGRAPH_\nSituat en el centre del vall d'Albaida, la superf\xc3\xadcie del terme \xc3\xa9s lleugerament ondulada. El poble est\xc3\xa0 al marge esquerre del riu Albaida, el qual rep al rierol de Torralba dins el terme._NEWLINE_En sec\xc3\xa0 es conrea ra\xc3\xafm, cereals i olives. En el regadiu es conreen cereals, cebes i fruiteres. Es rega amb aig\xc3\xbces del riu Albaida, els cabals del qual resulten sovint insuficients._NEWLINE_El clima \xc3\xa9s mediterrani continental; els vents dominants s\xc3\xb3n de ponent i llevant. Les pluges es concentren en tardor i primavera._NEWLINE_Des de Val\xc3\xa8ncia s'accedeix a aquesta localitat a trav\xc3\xa9s de l'A-7, per a enlla\xc3\xa7ar amb la N-340 i finalitzar en la CV-613.\n_START_SECTION_\nHist\xc3\xb2ria\n_START_PARAGRAPH_\nLloc d'origen musulm\xc3\xa0. En el segle XV era propietat de la fam\xc3\xadlia Bellv\xc3\xads i el senyoriu depenia de B\xc3\xa8lgida. Posteriorment pertangu\xc3\xa9 als comtes de Casal. Com tants llocs valencians l'expulsi\xc3\xb3 dels moriscos, en 1609, va afectar greument la seua demografia, la qual es va recuperar en el segle XVIII per a tornar a baixar el segle passat a causa de l'emigraci\xc3\xb3, especialment cap a Alfarrass\xc3\xad."